**Užsitikrink galimybę atlikti praktiką Lietuvos zoologijos sode!**

Atsinaujinęs Lietuvos zoologijos sodas siūlo praktikos galimybes entuziastingiems ir žingeidiems studentams. Kvalifikuoti, kompetentingi ir ilgamete profesine patirtimi pasižymintys Lietuvos zoologijos sodo specialistai **padės Jūsų įgytas teorines žinias realizuoti praktiškai!**

Praktiką Lietuvos zoologijos sode (LZS) galite atlikti šiuose skyriuose:

1. **Mokslinės veiklos skyrius.** Praktikai priimami su biologija susijusių specialybių studentai. Šiame skyriuje jie įgis praktinių žinių apie mokslinius tyrimus ir mokslinę veiklą.

 Pobūdis: Informacijos apie gyvūnus rinkimas ir tikrinimas, įvairių informacinių ir edukacinių stendų sudarymas. Gali būti ir grafikos dizaineriai .

1. **Veterinarijos skyrius.** Praktikai priimami veterinarijos studentai (nuo IV kurso). Šiame skyriuje studentai įgis praktinių žinių veterinarijos srityje.
2. **Strateginio planavimo ir administravimo skyrius.** Studentai atliekantys praktiką šiame skyriuje gali įgyti praktinių žinių personalo vadybos, viešųjų pirkimų srityje.
3. **Egzotariumo skyrius.** Studentai pratikai priimami iš įvairių mokymosi įstaigų. Praktikantai įgis praktinių žinių apie egzotinius gyvūnus, jų laikymą, tinkamą priežiūrą ir kt.
4. **Viršutinės LZS teritorijos skyrius.** Šiame skyriuje atlikti praktiką priimami studentai besimokantys su gyvūnų priežiūra susijusiose specialybėse, veterinarijos gydytojų (papildoma praktika), veterinarijos gydytojų padėjėjų specialybėse arba su biologija susijusiose specialybėse. Praktikantai įgis praktinių žinių apie gyvūnus, jų laikymą, tinkamą priežiūrą ir kt.
5. **Apatinės LZS teritorijos skyrius.** Šiame skyriuje priimami studentai norintys įgyti praktinių žinių apie gyvūnus, jų laikymą, tinkamą priežiūrą ir kt.
6. **Rinkodaros ir edukacijos skyrius.** Pasirinkę praktiką šiame skyriuje studentai įgis praktinių žinių viešųjų ryšių, komunikacijos, marketingo srityse. Papildomai priimami edukologai (pedagoginis) ir grafikos dizaino studentai, taip pat fotografijos (video) studentai.
7. **Ūkio skyrius.** Praktikai priimami studentai, norintys susipažinti su augalų auginimo technologija, dalyvaus zoologijos sodo aplinkos apželdinime, želdinių projektavime bei aplinkos dizaino planavime. Taip pat suteikiame galimybė įgyti praktinių žinių statybos darbų srityje, bei IT ir inžinerijos srityse.
8. **Gyvūnų pašarų skyrius.** Priimtų studentus, norinčius įgyti praktinių žinių apie gyvūnų visavertę mitybą, gyvūnams taikomus subalansuotus racionus, pašarų ruošimą. Praktika šiame skyriuje leis darbinėje veikloje priimti sprendimus, užtikrinančius maisto saugą ir kokybę visoje gamybos grandinėje.

**Esant papildomiems klausimams ir / ar norint prisijungti prie Lietuvos zoologijos sodo komandos atliekant praktiką mūsų įstaigoje**, maloniai kviečiame susisiekti su paskirtu atsakingu asmeniu – Savanorystės ir bendradarbiavimo koordinatore Jelena Trasauskiene nurodytu el. paštu arba tel. Nr.: jelena.trasauskiene@zoosodas.lt; +370 687 94576.

----------------------------